Íslenska karlalandsliðið í handbolta byrjar í dag æfingar fyrir EM sem hefst eftir tíu daga. Þrír leikmenn eru frá vegna sóttkvíar eða einangrunar.
Ísland hefur keppni á EM í Ungverjalandi 14. janúar, degi eftir að mótið hefst. Ísland mætir Portúgal í fyrsta leik. Þrjú kórónuveirusmit greindust í landsliðshópnum fyrir áramót og núna er einn leikmaður í einangrun og tveir í sóttkví. Róbert Geir Gíslason, framkvæmdastjóri HSÍ, er í einangrun en fylgist grannt með gangi mála hjá liðinu.
Liðið leikur tvo vináttuleiki hér á landi áður en haldið er á EM. Það mætir Litáen hér á Íslandi á föstudag og sunnudag og verða báðir leikirnir sýndir í beinni á RÚV sem og Evrópumótið. Róbert segir að leikmenn séu í góðu formi fyrir komandi verkefni.
heilsan á þeim er nokkuð góð
Karlalandslið Íslands í handbolta hóf í dag æfingar fyrir EM í Ungverjalandi og Slóvakíu. Mótið hefst eftir tíu daga. Þrír leikmenn eru í sóttkví eða einangrun. 